Title: Syllabus-Minta:
Author: Janos Hardi
Company: Philolaos Publishing

A kurzus kódja(i): BBN-FIL18-322.01
A kurzus megnevezése: Virtuális valóság
A kurzus megnevezése angolul: Virtual Reality
A kurzus előadója: Kodaj Dániel

Oktatás célja:

A virtuális valósággal kapcsolatos filozófiai kérdések áttekintése.

Tantárgy tartalma:

A virtuális világok ma már mindenki számára ismerősek, hála az FPS-eknek, MMO RPG-knek és sci-fi filmeknek/animéknek. Mark Zuckerberg újabban a közösségi médiát is immerzív virtuális környezetté akarja alakítani, egyes kutatók pedig arról spekulálnak, hogy hamarosan számítógépekre költöztethetjük a tudatunkat. A kurzus fő témája ez utóbbi típusú – „totálisan immerzív” – virtuális világok természete. Szó lesz többek között arról, mi a különbség valóság és szimuláció között, honnan tudjuk, hogy a mi világunk nem szimuláció, és értékesek-e a virtuális életek. Bár a kurzus névleg a technológia filozófiájával foglalkozik, a virtualitás kapcsán sok hagyományos filozófiai kérdéskör – az ismeretelmélet, metafizika és értékelmélet – bukkan elő új köntösben.

Tematika

1  Bevezetés
2  Lehetséges-e, hogy szimulációban élünk?
3  Mi a különbség valóság és a szimuláció között?
4  Isten = a rendszergazda?
5  Augmentált valóság
6  Tudatkiterjesztés
7  Le lehet-e tölteni a tudatot?
8  Értékes-e egy virtuális élet?
9  Mi számít számítógépnek?
10  Mit jelentenek a virtuális szavak?
11  Lehet-e a valóság egy matematikai struktúra?
12  A mesterséges intelligencia esélyei
13  Idealizmus

Számonkérési és értékelési rendszere:
3 db közepes méretű beadandó.

Kötelező irodalom:
Órai diák.

Ajánlott irodalom:
David Chalmers (2022): Reality+. W W Norton & Company.